**nemișcarea cuvintelor**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nu mai pot reface

călătoria până la tine

dar mi-aș fi dorit a înfiripa intensitatea ei

recompusă dintr-un demult

chiar dacă nu știu ce ai devenit între timp

poate altă îndoială în sufletul

cuiva

sau altă nuanță a pervertirii

eu nu pot judeca faptul că

ne-am întâmplat într-o pereche

și prefer asurzitoarea nemișcare a

cuvintelor

în locul întrebărilor mute

și te-aș atinge cu foșnetul frunzelor

doar dacă mi-ai veni

din copilărie

iar în timp ce universul tău

se dilată în pupile

de pasăre

mă întreb himeric,

cum să-mi întind timpanul de la

nord la sud

să-mi pot auzi mai acut

gândul până la tine?